સ્વભાવે થોડો જિદ્દી અને ગુસ્સાવાળો ખરો પણ તેની એકાગ્રતા ગજબની છે. શાળામાં જે કંઈ ચલાવે, લખાવે એ પાકી નોટમાં કરવાનું હોય તો દરેક સવાલ-જવાબ પોતે જ બોલતો જાય ને લખતો જાય. તે તેની રમત રમતો હોય તો થાય કે તેનું ધ્યાન જ નથી પરંતુ તેને દરેક વાતની ખબર હોય. બધાંને પાછુ રોકડું પરખાવનાર કોઈને ય જવાબ આપી દે, ક્યારેક તો સમજાવવો પડે.તેને ક્રિકેટ રમવાનો ભારે શોખ, જ્યારે અમારા પરિવારમાંથી કોઈ પણ ફ્રી થાય કે તરત જ દડો પકડાવી દે અને કહે કે ચાલો ક્રિકેટ રમવા. શરુ શરુમાં તો તે જરા પણ હાર પચાવી ન શકતો, ધીરે ધીરે તેને સમજાવ્યું કે સ્પોર્ટસમેનશીપથી જ દરેક રમત રમવી જોઈએ અને હાર-જીત પચાવવી જોઈએ